



Table of Contents
Cyflwyniad	2
Adolygiad llenyddiaeth	2
Adlewyrchu Critigol	4
Astydiaeth achos	6
Trafodiaeth	7
Casliad	8
Camau nesaf	8
Cyfeiriadau	10
Appendix	12






























[bookmark: _Toc151132754][bookmark: _Toc151227243]Cyflwyniad

Mae digwyddiad critigol yn cyfeirio at ddigwyddiad neu sefyllfa benodol sy'n digwydd yn yr ystafell ddosbarth sy'n effeithio sylwedd ar y dysgu, addysgu neu’r amgylchedd cyffredinol. Mae Farell yn esbonio bod digwyddiad critigol yn ddigwyddiad sy'n digwydd yn y dosbarth sydd ddim yn cael i gynllunio ymlaen llaw (Farrell, 2011). Bydd yr aseiniad hwn yn cynnwys archwiliad o ddigwyddiad ystafell ddosbarth a arsylwyd, gan ddefnyddio methodoleg digwyddiad critigol Tripp (1993). Prif amcan yr ymdrech hon yw cychwyn archwiliad o adlewyrchiad critigol o fewn cyd-destun fy arsylwadau'r ystafell ddosbarth gan gynnwys ystyriaethau ymarfer gallai ystyried yn y dyfodol. Bydd yr astudiaeth hon yn rhoi trosolwg o adlewyrchiad critigol wrth edrych a chymharu gwahanol theoriau a'i phwysigrwydd ym maes addysg. Byddai’n ffocysu ar yr ysgol, ystafell ddosbarth ar amgylchedd digwyddodd digwyddiadau critigol er mwyn deall y sefyllfa ar y pryd yn well. Byddaf hefyd yn edrych at sut gall addysgwyr ddefnyddio adlewyrchiadau ac asesu i lywio eu harferion hyfforddi ac arwain dysgwyr tuag at ddeilliannau dysgu mwy ystyrlon ac effeithiol.
Digwyddodd y digwyddiad critigol mewn ysgol ganolig felly’r oedrannau rhwng 3 a 18 cyfrwng Cymraeg sydd wedi lleoli yn Rhondda Cynon Taf. Yn ôl adroddiad estyn mae gan yr ysgol 694 o ddisgyblion gyda dros 70% o'r ffigwr hwnnw rhwng y blynyddoedd saith i dair ar ddeg. Sgoriodd yr ysgol bwyntiau rhifedd o 39.1 sydd yn uwch na chyfartaledd Cymru o 37.2 (EstynHMI). Mae hyn yn berthnasol gan fod yr arsylwi wedi digwydd mewn dosbarth Mathemateg blwyddyn wyth, gyda myfyrwyr yn gweithio ar y Nfed term. Trefnodd yr athrawes y ddau ar bymtheg o ddisgyblion yn ei dosbarth bach mewn trefn seddi cymysg. Er i'r arsylwi cael ei gynnal yn ‘virtually’ yn hytrach nag yn bersonol, roedd e dal yn ddefnyddiol oherwydd oedd camera 3D yn cael ei ddefnyddio i ddal pob ongl o'r ystafell ddosbarth. Er hyn, nid oeddem yn gallu clywed sgyrsiau myfyrwyr na gwybod y lefelau gallu academaidd y myfyrwyr.

Mae gwahaniaethu yng nghyd-destun dysgu yn yr ystafell ddosbarth yn gysyniad addysgeg hanfodol mewn arferion addysgol modern. Mae'n dangos agwedd amlochrog at ceisio mynd i'r afael ag anghenion a galluoedd amrywiol myfyrwyr o fewn lleoliad ystafell ddosbarth heterogenaidd. Mae’r adolygiad hwn o lenyddiaeth yn ymchwilio mewn i’r wahanol agweddau o wahaniaethu, gan asesu ei seiliau theori, cymwysiadau ymarferol, a’r effaith mae’n cael ar ddeilliannau dysgu myfyrwyr. Mae gwahaniaethu mewn addysg yn ddull addysgu allweddol a hanfodol yn ysgolion heddiw a pryd mae’n cael i ddefnyddio’n effeithiol, mae’n darparu cynhwysiant a lefel o her i’r amrywiaeth o fyfyrwyr yn yr ystafell ddosbarth (Winterbottom, 2019). Mae ymchwil yn dangos pan fydd gwaith yn rhy anodd yna fydd myfyrwyr yn ymgysylltu gyda’r cynnwys (Pavlov et al, 2023). Mae'n ffordd o helpu pob myfyriwr heb ots pa mor wahanol ydyn nhw, i ddysgu gyda'i gilydd mewn un dosbarth. Yn yr adolygiad hwn, byddwn yn edrych ar beth yw gwahaniaethu, sut mae'n cael ei ddefnyddio, a sut mae'n effeithio ar yr hyn y mae myfyrwyr yn ei ddysgu. 
Mae Hertberg-Davis yn esbonio bod gwahaniaethu a gwneud newidiadau i beth a sut mae myfyrwyr yn dysgu mewn ystafell ddosbarth yn cael ei ystyried yn ffordd ddefnyddiol o wynebu problemau mewn addysg alluog (Hertberg-Davis, 2009). Mae’n esbonio bod addysg yn hawl sylfaenol ac mae rhaid darparu cyfleoedd dysgu teg i bob myfyriwr, beth bynnag eu galluoedd, diddordebau neu gefndiroedd. Mae’n cynnig fframwaith systematig i geisio taclo’ her hon. Yn yr ystafell ddosbarth, mae gwahaniaethu yn cynnwys amrywiaeth eang o strategaethau, fel addasu cynnwys, addasu disgwyliadau prosesau a chynnyrch, a defnyddio technegau grwpio hyblyg. Y prif nod yw sicrhau bod pob myfyriwr yn cael ei herio a'i gysylltu’n briodol, a'i fod yn cael cyfleoedd i dyfu a gwneud cynnydd (Bartlett, 2019).
Mae'n hanfodol i athrawon gydbwyso gofynion addysgol y cwricwlwm ag anghenion unigol myfyrwyr, ac mae gwahaniaethu yn gallu gweithio fel pont rhwng y ffactorau hyn. Yn gyntaf, mae theori Howard Gardner o "Multiple Intelligences" yn dadlau bod gan bob dysgwr deallusrwydd amrywiol, gan dynnu sylw at amrywiaeth enfawr o sgiliau a galluoedd (Gardner, 1984). Mae hyn yn herio'r syniad o ddysgu unol i bawb ac yn annog addysgu i ymateb i amrywioldeb dysgwyr trwy ddulliau dysgu amrywiol. Felly, dylid cydnabod y gwahaniaethau hyn a rhoi sylw iddynt yn y broses ddysgu. Yn lle ymagwedd ‘one size fits all’, mae Gardner yn cynnig bod sawl ffordd y gall unigolion fod yn ddeallus, gan gynnwys deallusrwydd ieithyddol, rhesymegol, mathemategol, cerdd ac yn y blaen felly dylai addysgwyr newid eu dulliau addysgu i fynd i'r afael â'r cryfderau amrywiol. Mae damcaniaeth Gardner yn annog golwg ehangach ar ddeallusrwydd, gan hyrwyddo'r syniad gall myfyrwyr ddangos cymhwysedd a rhagori mewn ffyrdd sy'n ymestyn y tu hwnt i fesurau academaidd traddodiadol. Yn gyffredinol, mae'n cefnogi ffordd o addysgu sy'n cynnwys ac yn addasu addysg i werthfawrogi cryfderau a deallusrwydd unigol pob myfyriwr. Mae’r farn hon yn cael ei chefnogi’n ymhellach gan Carol Ann Tomlinson sydd hefyd yn rhoi pwyslais cryf ar newid dulliau addysgu i ddarparu ar gyfer anghenion amrywiol myfyrwyr (Tomlinson, 1999). Mae Tomlinson yn pwysleisio'r pwysigrwydd dros gydnabod a gwerthfawrogi gwahaniaethau unigol mewn arddulliau dysgu, ‘readiness levels’ a diddordebau. Mae Tomlinson yn pwysleisio i ryw raddau'r pwysigrwydd cydnabod a darparu ar gyfer galluoedd amrywiol a dewisiadau dysgu myfyrwyr, gan hyrwyddo profiad addysgol cynhwysol a phersonol sy'n cydnabod y ffyrdd gall myfyrwyr ddangos ei deallusrwydd a datblygant. Mae’r ddau gyfarwyddyd gwahaniaethu Carol Ann Tomlinson a ‘multiple intelligence’ Howard Gardner yn canolbwyntio ar gydnabod a chefnogi gwahaniaethau unigol mewn dysgwyr. Fodd bynnag, mae'r gwahaniaeth yn amlwg ar sut mae'r ddwy yn cyrraedd y nod hwn. Mae cyfarwyddyd gwahaniaethu Tomlinson yn pwysleisio'n bennaf addasu dulliau addysgu o fewn pynciau academaidd traddodiadol i gwrdd gydag anghenion dysgu. Mae'n cynnig strategaethau ymarferol fel ‘tiered assignments’ a grwpio hyblyg i athrawon gweithredu yn yr ystafell ddosbarth. Ar y llaw arall, mae gan ddamcaniaeth ‘multiple intelligences’ Gardner yn falle persbectif mwy eang a mwy haniaethol i gymharu. Mae'n annog addysgwyr i ystyried yn fwy ystod eang o dalentau y tu hwnt i fesurau academaidd traddodiadol ac mae'n llywio cynllun y cwricwlwm. Er bod dull Tomlinson yn darparu offer penodol ar gyfer addasu cyfarwyddyd, mae damcaniaeth Gardner yn herio'r syniadau confensiynol o ddeallusrwydd ac yn hyrwyddo golwg fwy cynhwysol o alluoedd dynol, a diddordebau.  
Ar y llaw arall, Mae E.D Hirsch, sy'n adnabyddus am ei waith ar ‘cultural literacy’ yn pryderi gyda gwahaniaethu mewn addysg, mae'n cyfleu, os yw athrawon yn addasu gwersi ar gyfer pob myfyriwr, gallai olygu bod rhai myfyrwyr yn dysgu mwy neu lai nag eraill (Hirsch, 2017). Mae'n pryderu gall ffordd hon o addysgu ar ddamwain wneud pethau mae pawb yn dysgu yn llai tebyg gan greu gwahaniaethau yn yr hyn mae myfyrwyr yn gwybod am bynciau academaidd a diwylliannol pwysig. Trwy ei ymchwil mae’n uwcholeuo’r pwysigrwydd o gael cwricwlwm a gwersi cyffredinol, lle mae pawb yn dysgu’r un pethau wirioneddol bwysig gyda’r gobaith o greu sylfaen wybodaeth fwy eang i fyfyrwyr. Gallaf weld barn E.D Hirsch i raddau, fodd bynnag, mae'n hanfodol ystyried manteision posib o wahaniaethu wrth addasu cyfarwyddyd. Er bod pryder ynghylch canlyniadau dysgu anghyfartal, mae rhaid cysylltu nol at Hertberg-Davis wrth gofio pwrpas defnyddio’r dull o wahaniaethu unigolion yw ceisio taclo’r anghenion dysgu amrywio sydd yn bodoli yn yr ystafell dosbarth. Trwy gydnabod a darparu ar gyfer cryfderau a heriau unigryw myfyrwyr, mae gwahaniaethu yn ceisio creu amgylchedd dysgu mwy cynhwysol a theg a gallwn ddadlau bod e’n caniatáu i addysgwyr ymgysylltu'n well â myfyrwyr o alluoedd a chefndiroedd amrywiol, gan feithrin dealltwriaeth ddyfnach o'r cynnwys. Serch hynny, mae gweithredu gofalus a gwerthuso parhaus yn hanfodol i sicrhau nad yw gwahaniaethu yn cyfrannu'n anfwriadol at ‘inconsistency’ gwybodaeth. Gall cydbwysedd rhwng sylfaen rhannu gwybodaeth a chyfarwyddyd sydd wedi addasu fod yn her gymhleth, sy'n gofyn am ystyriaeth feddylgar o bryderon Hirsch a hefyd y manteision posib o ddarparu ar gyfer arddulliau ac anghenion dysgu unigol. Mae Ravitch hefyd yn mynegi pryderon am wahaniaethu yn y dosbarth er nad yw'n gwrthwynebu yn uniongyrchol mae hi wedi mynegi pryderon ynglŷn â sut mae’n cael ei gweithredu yn ystafelloedd dosbarth (Ravitch, 2001). Mae hi’n cyfleu bod ei phryderon yn dod o’r heriau o wneud gwahaniaethu’n effeithiol i bob myfyriwr mewn lleoliadau amrywiol. Gall y problemau ddod trwy’r ffordd mae athrawon yn cael eu hyfforddi, yr adnoddau sydd ar gael, ac a'r gallu i systemau addysgol gefnogi addysgu gwahaniaethol yn gywir. Mae’r pryderon Ravitch yn cyfleu bod falle pryder ynglŷn degwch mewn addysg. Er bod nod gwahaniaethu yw helpu pob myfyriwr i ddysgu'n well, dim ond gyda chynllunio gofalus, cael digon o adnoddau, a gwiriadau cyson y mae'n llwyddo. Mae edrych yn fanwl ar farn Ravitch yn ein hatgoffa i feddwl yn ofalus am ffactorau ymarferol, fel sut mae athrawon yn cael eu hyfforddi a sut mae ysgolion yn cael eu sefydlu, i wneud yn siŵr bod gwahaniaethu yn helpu pob myfyriwr heb waethygu anghydraddoldebau addysgol. 

Mae adlewyrchu critigol yn cael i defnyddio yn aml gan athrawon i ddadansoddi’n ofalus eu dulliau addysgu a gwella sut maent yn helpu myfyrwyr i ddysgu. Mae hyn yn helpu i ddeall yn well sut mae eu dulliau yn effeithio ar ddysgu myfyrwyr. Mae'n adolygiad strwythuredig o'u strategaethau addysgu, eu credoau a'u profiadau personol eu hunain er mwyn parhau i wella wrth addysgu. Yn gyntaf, mae'n ffordd hynod o ddefnyddiol i athrawon dyfu'n broffesiynol drwy edrych yn fanwl ar sut maent yn addysgu a'r hyn maent yn credu am addysgu, gallant weld un glir beth sydd yn mynd yn dda a ble gallant wneud yn welliannau. Mae'r hunan ymwybyddiaeth yn helpu i barhau i wella a datblygu, gan addasu i dueddiadau newydd, a gwella’r ansawdd cyffredinol eu haddysgu (Simpson et al., 2005). Mae Damcaniaeth Kolbs, sy'n cynnwys camau arsylwi adfyfyriol yn y cylch dysgu, yn pwysleisio pwysigrwydd adfyfyrio fel prif ran y broses ddysgu. Yn ôl Kolb, mae dysgwyr yn mynd trwy gylchred o brofiad diriaethol, arsylwi adfyfyriol, cysyniadol haniaethol, ac arbrofi gweithredol. Mae Kolb yn awgrymu, pryd ni'n dysgu, rydyn ni'n mynd trwy wahanol gamau sef ein profiadau, meddwl am syniadau, a threialu ein syniadau mas. Mae adlewyrchu critigol, yn ôl Kolb, yn golygu edrych ar ein profiadau, gofyn cwestiynau, ac ychwanegu gwybodaeth newydd at hyn rydyn ni'n gwybod yn barod. Mae hyn yn ein helpu i ddysgu mewn ffordd fwy ystyrlon a thrawsnewidiol (Kolb and Kolb, 2011).
Datblygodd Gibbs Cylch adfyfyriol, sy'n fodel a ddefnyddir yn eang ar gyfer adlewyrchu critigol. Mae'n cynnwys disgrifio profiad, adfyfyrio arno, gwerthuso'r profiad, dod i gasgliadau, a chreu cynllun gweithredu. Mae gan y fethodoleg chwech rhan sef disgrifiad felly, beth ddigwyddodd, teimladau sut oeddech chi'n teimlo a beth roedd eraill yn ei deimlo yn ystod y digwyddiad yn eich barn chi, gwerthusiad felly beth aeth yn dda ac yn wael,  dadansoddiad sef pam aeth pethau'n dda neu’n wael a chasgliad sef beth sydd wedi'i ddysgu a beth gallau wedi'i wneud, ac yn olaf cynllun gweithredu sef beth ddylech wneud yn wahanol. Mae model Gibbs yn darparu fframwaith systematig i unigolion i gymryd rhan mewn adlewyrchu critigol, gan eu helpu i gael mewnwelediad o'u profiadau a gwneud penderfyniadau gwybodus ar gyfer camau gweithredu yn y dyfodol. Fel Kolb, mae Gibbs yn porteiadu bod adfyfyrio yn elfen sylfaenol o ddysgu. Mae'n pwysleisio pwysigrwydd archwilio teimladau, gwerthuso profiadau, a chysylltu’r theori ag ymarfer.Yn debyg i ddull Kolb, mae damcaniaeth Gibbs yn gylchol, sy’n golygu y gall unigolion ailddechrau’r broses, gan gymhwyso’r wybodaeth a enillwyd i sgiliau pellach a gwneud penderfyniadau mwy gwybodus yn y dyfodol.  
Mae Donald Schön hefyd wedi gadael effaith barhaol gyda’i bwyslais ar natur ddeinamig addysgu trwy’r cysyniadau o adlewyrchu-ar-waith ‘Reflection in action’ a adlewyrchu-mewn-waith ‘Reflection on action’. Mae adlewyrchu ar waith yn cyfeirio at allu gweithwyr proffesiynol i feddwl ar eu traed yn ystod y gweithgaredd, gan addasu mewn amser go iawn (Candy, 2020). Ar y llaw arall, mae adlewyrchu mewn gwaith yn cynnwys archwiliad ôl-weithredol o brofiadau'r gorffennol, gan alluogi gweithwyr proffesiynol i ddysgu o'r profiadau hynny a gwella arnynt. Mae persbectif Schön yn sylfaenol wrth amlygu bod gweithwyr proffesiynol effeithiol yn cymryd rhan yn y ddau fath o fyfyrio, gan bwysleisio'r addasiad a'r gwelliant parhaus sy'n rhan annatod o'r proffesiwn addysgu. Mae Schön yn cyfleu bod athrawon da wastad yn adlewyrchu yn y ddwy ffurf gan ei fod yn caniatáu iddynt addasu a gwella eu haddysgu yn barhaus. Gwrthwynebu’r safbwynt positif o adlewyrchu critigol mae Thompson yn rhybuddio am y problemau posib. Mae’n awgrymu y gallai pobl sy’n adlewyrchu’n gritigol wynebu materion fel meddwl aneglur, meddwl gormod amdan ei hun, a bod yn rhy feirniadol o eu hun.Yn ogystal, mae gwaith (Smith, 2011) yn uwcholeuo’r teimlad gall adlewyrchu’n gritigol niweidio hunanreoleiddiol trwy ystyried meddyliau negyddol, gan achosi anawsterau dysgu a lleihau cymhelliant i barhau. Anfantais arall mae Smith yn cyfleu yw bod adlewyrchu’n gritigol yn cymryd tipyn o amser a thipyn o ymdrech. Efallai y bydd athrawon, gyda'u hamserlenni prysur, yn gweld yn anodd creu’r amser i adlewyrchu oherwydd tasgau brys eraill. Hefyd er mwyn i adlewyrchu’n gritigol i weithio'n dda, mae angen hyfforddiant ac arweiniad priodol i’r athrawon, sy'n ychwanegu mwy o amser at ei ymrwymiadau. Mae diffyg arweiniad yn cael ei weld yn broblem ddifrifol, oherwydd gall athrawon gael traffyrdd troi eu hadlewyrchiadau i welliannau ymarferol heb ddigon o gefnogaeth.
Yn y bôn, mae adlewyrchu critigol yn hanfodol ar gyfer addysgu da. Mae'n helpu athrawon i wella ac addasu eu dulliau, gan wneud y profiad dysgu yn well i fyfyrwyr. Pan fydd athrawon yn asesu eu harferion eu hunain yn weithredol ac yn feddylgar, nid yn unig ydy e’n hybu datblygiad proffesiynol ond hefyd yn gwella amgylchedd yr ystafell ddosbarth ac yn cyfrannu at gynnydd cyffredinol addysg.






[bookmark: _Toc151132757][bookmark: _Toc151227246]Astydiaeth achos 

Roedd y dosbarth arsylwyd yn un gallu cymysg a gweithredodd yr athrawes wahaniaethu trwy gategoreiddio cwestiynau mathemateg i lefelau efydd, arian ac aur. Esboniodd yr athrawes i’r myfyrwyr i ddewis y cwestiynau yn seiliedig ar pa mor anodd neu hawdd wnaethon nhw ffeindio’r cwestiynau diwethaf. Roedd agwedd gadarnhaol tuag at y dull hwn yn amlwg o ran rhoi ymdeimlad o ymreolaeth a hunanasesu i fyfyrwyr a hefyd dangoswyd annibyniaeth y disgyblion. Wnaeth y gwahaniaethu caniatau iddynt ymgysylltu â deunydd ar eu lefelau cyfforddus nhw, wrth greu profiad dysgu personol. Fodd bynnag, daeth anfantais yn amlwg pan holodd disgybl A yn gyhoeddus y teimlad bod y cwestiynau yn lefel efydd yn hawdd. Cododd hyn bryderon ynghylch y ‘stigmatation’ posib ar rai lefelau, gan annog myfyrwyr i falle beidio rhoi cynnig ar yr hyn gallent weld fel tasgau hawdd. Dilyn hynny, roedd ymyrraeth yr athrawes wrth iddi hi awgrymu bod y myfyriwr yn dechrau gyda chwestiynau efydd a gweithio i fyny, gall hyn cael ei ystyried yn agwedd bositif a negyddol. Ar yr ochr positif nod arweiniad yr athrawes oedd meithrin proses ddysgu sgaffaldaidd, gan annog y myfyriwr i fagu hyder trwy ddeall a chwblhau'r dasg efydd cyn symud ymlaen i rai mwy heriol. Fodd bynnag, gall cyhoeddiad cyhoeddus o fewn y dosbarth gael canlyniadau negyddol anfwriadol. Gall arwain at embaras neu rwystredigaeth i'r myfyriwr, a allai effeithio ar eu cymhelliant a'u hunan-barch. Ymbellach mae'n atgyfnerthu'r stigma posibl sy'n gysylltiedig â'r lefel efydd, gan annog myfyrwyr eraill yn anfwriadol i beidio â cheisio cymorth neu roi cynnig ar gwestiynau ar y lefel honno. Mae gan Abraham Maslow damcaniaeth ‘Hierarchy of Needs’ ac yn awgrymu bod gan unigolion gyfres o anghenion sydd wedi'u trefnu mewn trefn hierarchaidd, gydag anghenion ffisiolegol sylfaenol yn y bôn ac anghenion lefel uwch fel hunanwireddu ar y brig (Maslow, 2022). Nododd Maslow yr angen seicolegol am ddiogelwch ac ymdeimlad o berthyn fel elfen hanfodol mae rhaid i unigolion cael cyn symud ymlaen i lefelau gwybyddol a hunan-wireddu uwch. Gan ganolbwyntio'n benodol ar hunan-barch, mae Maslow yn tynnu sylw at arwyddocâd fel angen sylfaenol i unigolion deimlo bod nhw’n cael eu gwerthfawrogi a'u parchu. Felly yng nghyd-destun yr ystafell ddosbarth, mae creu amgylchedd cyfforddus a chefnogol yn cyd-fynd yn uniongyrchol ag egwyddorion Maslow trwy fynd i'r afael â'r anghenion sylfaenol hyn. Pan fydd myfyrwyr yn teimlo'n ddiogel, yn gorfforol ac yn emosiynol, ac yn profi ymdeimlad o berthyn o fewn y gymuned ddysgu, caiff eu hunan-barch ei ddylanwadu'n gadarnhaol.Mae’r llywodraeth Cymru yn annog hyn wrth bwysleisio’r pwysigrwydd o weithredu’r teimlad o berthyn oherwydd mae’n sicrhau bod pob myfyriwr yn cael y cyfle i fod yn rhan o gymuned yr ysgol a dysgu mewn ffordd addas iddyn nhw (Welsh Government, 2022). Mae hyn yn creu sylfaen gadarn ar gyfer dysgu, gan fod myfyrwyr yn fwy tebygol o ymgysylltu’n weithredol, cymryd risgiau, a dilyn hunan-wirionedd pan fydd eu hanghenion seicolegol sylfaenol. Mae effeithiolrwydd y dull hwn yn dibynnu ar y cydbwysedd rhwng darparu cefnogaeth a chynnal awyrgylch ystafell ddosbarth positif. hyn yn pwysleisio pwysigrwydd gweithredu gwahaniaethu gyda sensitifrwydd, gan sicrhau bod myfyrwyr yn teimlo bod nhw wedi'u grymuso yn hytrach na bod yn ‘Singled out’. Gallai ymagwedd fwy preifat a chalonogol at gwahaniaethu fod yn fuddiol, gan creu amgylchedd lle mae myfyrwyr yn gweithio ar cyflymder eu hunain heb ofni barn na stigma. Mae’r farn hon yn cael ei cefnofi ymhellach fan Vygotsky. Yn ôl Vygotsky, mae’r Zone of Proximal Development (ZPD) yn cynrychioli’r ystod o bethau y gallwch eu dysgu gyda help gan athro neu ffrind, gan bwysleisio pa mor bwysig mae dysgu gydag eraill (Van Geert, 1998).Yn y digwyddiad arsylwyd mai disgybl A yn ceisio cael cymorth gyda’r cwestiynau lefel arian, mae ymateb yr athrawes yn cyd-fynd â damcaniaeth Vygotsky trwy ddarparu arweiniad yn y ZPD. Fodd bynnag, mae'r athrawes yn awgrymu’n gyhoeddus i’r dosbarth dylai disgybl A dechrau gyda chwestiynau lefel efydd a gweithio i fyny , ac oherwydd wnaeth hwn digwydd ar lefel cyhoeddus mae damcaniaeth Vygotsky yn awgrymu mae'n bosib bod hwn wedi dylanwadu'n anfwriadol ar ganfyddiad cymdeithasol o alluoedd Myfyriwr A. Er bod yn bosib mai bwriad yr athrawes yw sgaffaldio’r dysgu a chynnig arweiniad, gallai natur gyhoeddus yr awgrym greu teimlad o ‘vulnerability’  i fyfyriwr A, gan effeithio ar y ffordd y mae ei gyfoedion yn weld e. Er hyn, mae’n hollbwysig ystyried cyd-destun y dosbarth, gan gydnabod bod Myfyriwr A yn dod ar draws fel unigolyn hyderus gyda phersonoliaeth siriol a hapus ac un sydd yn glir yn cael perthynas dda gyda’r athrawes. Gan edrych ar y sefyllfa'n ofalus, mae'n ymddangos bod yr athro yn addasu ei ffordd o addysgu i gyd-fynd â sut mae disgybl A yn dysgu ac yn rhyngweithio ag eraill yn y dosbarth. Er gallai awgrymu wnaeth yr athrawes gwneud i’r disgybl teimlo’n llai hyderus wrth gyhoeddi hwn o flaen y dosbarth efallai oherwydd y berthynas dda rhyngddynt a’r faith bod e’n glir bod disgybl A yn un hyderus a cyffyrddus dyw hwn ddim cymaint o broblem. Gan gysylltu hyn â syniad Vygotsky, mae’n pwysleisio y dylai athrawon feddwl am y sefyllfa gymdeithasol a sut mae pob myfyriwr yn wahanol wrth eu helpu i ddysgu, gan wneud yn siŵr ei fod yn rhoi hwb i’w hyder ac yn eu helpu i ddysgu’n well.  

[bookmark: _Toc151132758][bookmark: _Toc151227247]Trafodiaeth 
Wrth gyfuno'r adolygiadau llenyddiaeth ar ddigwyddiad o wahaniaethu, ac adlewyrchu critigol, mae'n amlwg bod y digwyddiad o wahaniaethu a arsylwyd yn cyd-fynd â'r egwyddorion addysgol ehangach a drafodwyd. Mae'r strategaeth wahaniaethu, fel yr arsylwyd, yn adlewyrchu gweithrediad ymarferol y cysyniadau damcaniaethol a amlinellais yn y llenyddiaeth. Mae penderfyniad yr athrawes o wahaniaethu wrth gategoreiddio cwestiynau mathemateg i lefelau efydd, arian ac aur yn enghraifft o ymdrech o geisio cwrdd gydag anghenion amrywiol pob myfyrwyr. 
Yng nghyd-destun adlewyrchu critigol, mae defnyddio’r dull digwyddiad critigol yn helpu athrawon i feddwl am yr hyn y maent yn ei wneud, a pan gyhoeddodd yr athrawes i ddisgybl A newid o gwestiynau arian i efydd, mae’n dangos bod yr athro’n meddwl ac yn addasu yn ystod y wers, sydd yn amlygu sut y gall addysgu fod yn ddeinamig ac yn ymatebol. Mae’r llenyddiaeth ar wahaniaethu ac adlewyrchu’n gritigol gyda’i gilydd yn cefnogi’r syniad bod addysgu effeithiol yn golygu nid yn unig cynllunio ar gyfer anghenion amrywiol ond hefyd adfyfyrio ac addasu parhaus yn ystod esbonio a chyfarwyddo disgyblion. Mae’r digwyddiad gyda Disgybl A yn dangos sut y gall gwahaniaethu bod yn fuddiol wrth i bawb gweithio o fewn ei gallu nhw a hefyd herio'r unigolion. Er hyn, mae’n hanfodol bod y ffordd mae hyn yn cael ei throsglwyddo i’r unigolyn yn hynod o bwysig i ddylanwadu amgylchedd ystafell dosbarth diogel a cyfforddus i’r disgyblion (Maslow, 2022). Ymhellach, mae'r adolygiadau'n dangos, pan wneir gwahaniaethu'n feddylgar, mae’n mynd llaw wrth law gyda chreu ystafell ddosbarth cynhwysol a chefnogol. Mae hyder a pherthynas dda Disgybl A a’r athro yn cyd-fynd â ffocws y llenyddiaeth ar adeiladu amgylchedd cadarnhaol, myfyriwr-ganolog trwy gyfarwyddyd gwahaniaethol.
I grynhoi, mae cyfuno’r llenyddiaeth ar adlewyrchu critigol a gwahaniaethu yn dangos sut mae’r elfennau hyn yn gweithio gyda’i gilydd mewn addysgu effeithiol. Mae'r digwyddiad a arsylwyd yn rhoi cysyniadau damcaniaethol ar waith, gan ddangos pwysigrwydd adfyfyrio parhaus, y gallu i addasu, a chreu amgylcheddau dysgu cynhwysol. Mae'r synthesis hwn yn rhoi dealltwriaeth ehangach i ni o sut mae damcaniaethau addysgol yn berthnasol mewn ystafelloedd dosbarth, gan gynnig mewnwelediadau gwerthfawr i addysgwyr ac ymchwilwyr.

I gloi, mae’r gwerthusiad o'r digwyddiad critigol o wahaniaethu yn rhoi mewnwelediad gwerthfawr i natur ddeinamig o ddysgu ac addysgu. Mae’r astudiaeth achos yn amlygu’r agweddau amlochrog ar wahaniaethu mewn ystafell ddosbarth, gan arddangos ei gryfderau posibl a meysydd i’w gwella. Trwy graffu ar ymatebolrwydd yr athro i anghenion myfyrwyr unigol, mae'r astudiaeth achos yn pwysleisio pwysigrwydd adlewyrchu parhaus a’r gallu i addasu mewn arferion cyfarwyddiadol. Mae’n amlygu’r cydadwaith cynnil rhwng theori ac ymarfer, gan bwysleisio’r angen i addysgwyr fireinio eu strategaethau’n barhaus i greu amgylcheddau dysgu cynhwysol ac effeithiol.
Wrth symud ymlaen, mae nodi’r camau addysgu a dysgu nesaf yn seiliedig ar yr astudiaeth achos hon yn galw am ffocws bwriadol ar ddatblygiad proffesiynol. Gall athrawon elwa ar hyfforddiant ac arweiniad wedi'i dargedu ar roi strategaethau gwahaniaethu ar waith yn effeithiol. Yn ogystal, gall meithrin diwylliant o fyfyrio cydweithredol ymhlith addysgwyr ddarparu llwyfan ar gyfer rhannu arferion llwyddiannus a mynd i’r afael â heriau ar y cyd. Mae’r astudiaeth achos hon yn tanlinellu pwysigrwydd creu ecosystem gefnogol lle mae addysgwyr yn teimlo eu bod wedi’u grymuso i werthuso eu dulliau addysgu yn feirniadol, dysgu oddi wrth ei gilydd, a gweithredu arferion sy’n seiliedig ar dystiolaeth sy’n gwella profiadau dysgu myfyrwyr.

Roedd cwblhau’r aseiniad hwn wedi rhoi cyfle gwerthfawr i mi ymchwilio i feysydd gwahaniaethu a adlewyrchu critigol gan feithrin dealltwriaeth ddyfnach o’u goblygiadau ar gyfer addysgu effeithiol. Wrth symud ymlaen, rwyf wedi ymrwymo i drosi’r mewnwelediadau hyn yn gamau gallwn gweithredu o fewn fy ymarfer addysgu fy hun. Yn benodol, fy nod yw integreiddio strategaethau gwahaniaethu yn fwy bwriadol, gan sicrhau bod fy nulliau cyfarwyddiadol yn darparu ar gyfer anghenion ac arddulliau dysgu amrywiol fy myfyrwyr. Mae’n amlwg gall llawer o athrawon gael eu llethu gan meddwl am wahaniaethu ond mae’r buddion hir dymor yn cyflei’r pwysigrwydd gwahaniaethu. Mae Rigby (2009) yn annog athrawon Saesneg (y pwnc dwi am ddysgu) I gwahaniaethu wrth dweud ‘it’s reach and inclusiveness provides the greatest opportunities’
[bookmark: _Toc151132760]Ymbellach, rwy’n cydnabod y pwysigrwydd ymgorffori adlewyrchu critigol fel agwedd barhaus a bwriadol o’m methodoleg addysgu. Mae’r ysbrydoliaeth y llenyddiaeth wnes I  darllen a’r gwahaniaethu, rwy’n bwriadu sefydlu proses systematig ar gyfer hunan-arholi, gan ganiatau i mi asesu effaith fy mhenderfyniadau hyfforddi ar ddysgu myfyrwyr oherwydd mae hyn yn rhywbeth allweddol I sicirhau datblygiad . Mae’r ymrwymiad hwn yn cyd-fynd â’r syniad bod addysgu myfyriol yn daith barhaus, ac rwy’n anelu at greu amgylchedd ystafell ddosbarth saff a chynhwysol trwy roi cyfarwyddyd gwahaniaethol ar waith yn feddylgar a adlewyrchu critigol. Ar y cyfan, mae'r aseiniad hwn yn allweddol ar gyfer fy nhwf proffesiynol, I ceisio fy arwain tuag at ddod yn addysgwr mwy ymatebol ac effeithiol.

	Dyddiad:  N/A
Amser:  N/A
Gwers:  Mathemateg 
Blwyddyn:  Blwyddyn 8 

	Cyd- destun yr arsylwad:

• Mathemateg.
• Gallu cymysg. 
• Rhyw cymysg tua 50/50.
• Nid dosbarth arferol y disgyblion.
• Camera 360.
• Gall y defnydd o’r camero cyffroesu’r disgyblion 
• Cynghorir plant i anwybyddu'r camera a symud ymlaen fel arfer.
• Nfed tymor yn cael ei addysgu. 
• Cynllun eistedd ar waith.
• Athro profiadol, dim NQT
• Roedd y dosbarth yn ei gwel hi'n anodd I peidio edrych ar y camera.
• Ymddygiad da ar y cyfan.
•Doedd dim LSA yn y dosbarth 
• Dosbarth wedi ymgysylltu.

	Beth digwyddoedd 
Cwestiynau ar y bwrdd am y Nfed term, wedi’i gwahaniaethu I Efydd, arian ac aur ar sail gallu y disgyblion. Cyhoeddodd Disgybl A fod Efydd yn “rhy hawdd”, cynghorodd yr athro nhw i symud i arian, canmolodd y ffaith bod disgybl A yn dymuno herio eu hunain. Yna aeth yr athro draw i helpu'r disgyblion i ddechrau’r tasg.
Pan ddaeth yn amlwg oedd arian yn rhy galed, cynghorodd yr athro y disgyblion i fynd yn ôl i'r efydd.
Ffocws y traethawd yw Gwahaniaethu.

	Meysydd i archwilio
Gwahaniaethu a adlewyrchu critigol fydd y dwy prif ffocws y traethawd, roedd angen gwahaniaethu effeithiol i gadw’r dosbarth cyfan i ymgysylltu, mae hwn yn grŵp gallu cymysg

	Nodiadau 
Daeth y dosbarth mewn a chymerodd seddi mewn trefniant wnaeth yr athrawes penderfynnu. Eisteddodd nhw eu hunain heb aros am ganiatad. Defnyddiodd yr athrawes fyrddau gwyn ar gyfer marcio ac asesu dealltwriaeth, a chododd myfyrwyr eu dwylo pryd oedd nhw eisiau gofyn cwestiynau. Galwodd yr athrawes am wirfoddolwyr i ddosbarthu byrddau gwyn mas. Roedd rhai disgybion yn darfu ond wnaeth yr athrawes delio’r gyda’r materion yn brydlon. Roedd Disgybl A, ar adegau, yn gorffwys ei ben ar y ddesg sy’n gyflei efallai oedd yn gweld y cynnwys yn rhy syml neu'n herfeiddiad. Darparodd yr athrawes sgaffaldiau a gwahaniaethu clir, gan ganiatau cyfleuoedd ar gyfer gwaith grŵp, ‘Think, pair, share’. Oherwydd y tarfu bach ar y dechrau gyda’r camera efallai oedd cyflymder y wers wedi bod ychydig yn gyflym. Ond o ran y dasg gwahaniaethu, roedd y esboniad yn glir ac roedd gan y disgyblion ddealltwriaeth gadarn o beth I wneud. Ar y cyfan roedd y disgyblion yn ‘engaged’ a wnaeth y wers rhedeg yn effeithlon.

